text: Жыхара Бялынічаў, прадпрымальніка асудзілі за ўдзел у «Маршы недармаедаў», які адбыўся ў абласным цэнтры на Дзень канстытуцыі 15 сакавіка. Паводле выраку судзьдзі Сяргея Мазурава Алег Мяцеліца выступаў на мітынгу супраць дэкрэту№ 3.
  Сустракалі Алега Мяцеліцу каля ізалятару для часова затрыманых родныя, паплечнікі па грамадзкай дзейнасьці, праваабаронцы ды журналісты.
  Паводле актывіста з асуджанымі за «Марш недармаедаў» у ізалятары ён не перасякаўся. Усіх рассадзілі па разных камэрах. Алег Мяцеліца адзначыў, што для арыштантаў дужа важным былі весткі з волі.
  «Затрымлівалі пасьля пратэсту тых хто быў на ім актыўным, хто выступаў на мітынгу. Такія людзі для ўладаў небясьпечныя. Затрыманьні ж рабіліся таемна, каб не прыцягваць увагі прэсы», — казаў па вызваленьні Алег Мяцеліца.
  «Мяне ўразіла, што людзі не баяліся браць мэгафон і казаць пра свае праблемы, — працягваў актывіст. — Мы ж прызвычаіліся, што выступаюць людзі, якія прыналежаць да нейкіх арганізацыяў. А на „Маршы дармаедаў“ выступалі менавіта простыя людзі: студэнтка, шматдзетная маці. Гэтым людзям ёсьць, што губляць, але яны не баяліся, бралі мэгафон і прамаўлялі».